ເມັກຊິໂກຂໍຮ້ອງຄວາມຊ່ວຍເຫລືອ ຈາກພວກນັກຊ່ຽວຊານດ້ານການບິນ ຂອງສະຫະລັດແລະຝຣັ່ງ
ທາງການເມັກຊິໂກຮ້ອງຂໍ ໄປຍັງສະຫະລັດແລະຝຣັ່ງ ໃຫ້ໄປຊ່ອຍ ສືບສວນເລື້ອງ ເຮືອບິນເຮລີຄອບເຕີຕົກໃນປະເທດ ທີ່ເອົາຊີວິດ ລມຕ ກະຊວງພາຍໃນຂອງເມັກຊິໂກ.
ທາງການເມັກຊິໂກໄດ້ຂໍຮ້ອງພວກນັກຊ່ຽວຊານດ້ານການບິນສະຫະລັດແລະຝຣັ່ງ ໃຫ້ຊ່ອຍ ທໍາການສືບສວນເລື້ອງເຮືອບິນເຮລີຄອບເຕີລໍານຶ່ງຕົກ ທີ່ໄດ້ເຮັດໃຫ້ທ່ານ Francisco Blake Mora ລັດຖະມົນຕີກະຊວງພາຍໃນເສຍຊີວິດ ຊຶ່ງເປັນບຸກຄົນສໍາຄັນໃນການປາບ ປາມກຸມຄ້າຢາເສບຕິດທີ່ຜິດກົດໝາຍຂອງປະເທດນັ້ນ ບັນດາເຈົ້າໜ້າທີ່ກ່າວວ່າ ທ່ານໂມຣາ ໄດ້ເສຍຊີວິດໃນວັນສຸກຜ່ານມານີ້ຂະນະທີ່ພວມເດີນ ທາງ ໃນລະຫວ່າງນະຄອນຫລວງເມັກຊິໂກຊີຕີແລະລັດ Morelos ປະທານາທິບໍດີ Felipe Calderon ແຫ່ງເມັກຊິໂກກ່າວວ່າ ເຮືອບິນເຮລີຄອບເຕີຕົກໃນ ສະພາບດິນຟ້າອາກາດທີ່ມີໝອກກົ້ວ ແລະອາດຈະເປັນອຸບັດເຫດກໍເປັນໄດ້ ເຖິງຢ່າງໃດ ກໍດີ ປະທານາທິບໍດີ Calderon ກ່າວວ່າ ເວລານີ້ກໍາລັງທໍາການສືບສວນຫາສາເຫດທັງ ໝົດທີ່ອາດຈະໄປໄດ້ ຜູ້ຄົນຕື່ມອີກ 7 ຄົນຢູ່ໃນເຮືອບິນລໍານີ້ກໍໄດ້ເສຍຊີວິດໄປເຊ່ນກັນ ທ່ານ Blake Mora ໄດ້ຖືກແຕ່ງຕັ້ງໃຫ້ເປັນລັດຖະມົນຕີພາຍໃນ ເມື່ອເດືອນກໍລະກົດປີ ແລ້ວນີ້ ແລະໄດ້ເປັນລັດຖະມົນຕີກະຊວງພາຍໃນຄົນທີສອງ ທີ່ໄດ້ເສຍຊີວິດໄປຍ້ອນອຸບັດ ເຫດເຮືອບິນຕົກພາຍໃຕ້ການປົກຄອງຂອງປະທານາທິບໍດີ Calderon ນັ້ນ ໃນເດືອນພະຈິກປີ 2008 ທ່ານ Juan Camilo Mourino ກໍໄດ້ເສຍຊີວິດຍ້ອນເຮື້ອບິນ ຕົກ ເຖິງແມ່ນມີການວິພາກວິຈາກກັນແຜ່ຫລາຍທີ່ວ່າເຮືອບິນຕົກນີ້ແມ່ນເກີດຈາກການ ບ່ອນທໍາລາຍກໍຕາມ ແຕ່ພວກເຈົ້າໜ້າທີ່ສືບສວນສອບສວນໄດ້ຖິ້ມໂທດໃສ່ຄວາມຜິດພາດ ຂອງນັກບິນ